ഗുഡ്ലക്ക് ഗേള്സ് , വിടരട്ടെ വിജയം വനിതാ ഹോക്കി സെമിയില് ഇന്ത്യ ഇന്ന് അര്ജന്റീനയെ നേരിടും ടോക്യോ : ഒളിമ്ബിക്സില് വിസ്മയക്കുതിപ്പ് നടത്തുന്ന ഇന്ത്യന് വനിതാ ഹോക്കി ടീം ഫൈനല് പ്രതീക്ഷയോടെ ഇന്ന് സെമിയില് അര്ജന്റീനയെ നേരിടും. ഇന്ന് വൈകിട്ട് 3.30 മുതലാണ് ഇന്ത്യ മുഴുവന് ആകാംഷയോടെ കാത്തിരിക്കുന്ന സെമി പോരാട്ടം. ചരിത്രത്തിലാദ്യമായാണ് ഇന്ത്യന് വനിതാ ഹോക്കി ടീം ഒളിമ്ബിക്സിന്റെ സെമി ഫൈനലില് കളിക്കാനിറങ്ങുന്നത്. 1980ല് ഇന്ത്യ നാലാം സ്ഥാനം നേടിയെങ്കിലും അന്ന് ആറ് ടീമുകളെ മത്സരിക്കാനുണ്ടായിരുന്നുള്ളൂ. റൗണ്ട് റോബിന് ഫോര്മാറ്രില് മത്സരങ്ങള് നടന്ന അന്ന് സെമി ഫൈനല് ഇല്ലായിരുന്നു. ഇന്നലെ പുരുഷ ടീം സെമിയില് ബെല്ജിയത്തോട് തോറ്രതിന്റെ സങ്കടം അര്ജന്റീനയ്ക്കെതിരെ വിജയം നേടി ഫൈനലിലെത്തി സന്തോഷമാക്കാമെന്ന കണക്കു കൂട്ടലിലാണ് റാണി രാംപാലും സംഘവും. സെമിയില് എത്തിയത് പൂള് എയില് ആദ്യ മൂന്ന് മത്സരങ്ങളും തോറ്റ ഇന്ത്യ തുടര്ന്നുള്ള രണ്ട് മത്സരങ്ങളിലും ജയം നേടി നാലാം സ്ഥാനക്കാരായാണ് ക്വാര്ട്ടറില് എത്തിയത്. ക്വാര്ട്ടറില് സാക്ഷാല് ആസ്ട്രേലിയയെ ഏകപക്ഷീയമായ ഒരു ഗോളിന് മലര്ത്തിയടിച്ചാണ് സെമിക്ക് ടിക്കറ്റെടുത്തത്. പൂള് ബിയില് നിന്ന് മൂന്നാം സ്ഥാനക്കാരായി ക്വാര്ട്ടരില് എത്തിയ അര്ജന്റീന കഴിഞ്ഞ തവണത്തെ മൂന്നാം സ്ഥാനക്കാരായ ജര്മ്മനിയെ മറുപടിയില്ലാത്ത മറുപടിയില്ലാത്ത മൂന്ന് ഗോളുകള്ക്ക് വീഴ്ത്തിയാണ് സെമിയില് എത്തിയത്. റാങ്കിംഗ് അര്ജന്റീന റാങ്കിംഗില് ഇന്ത്യയേക്കാള് വളരെ മുകളില് രണ്ടാം സ്ഥാനത്താണ്. ഒളിമ്ബിക്സിലെ മിന്നും വിജയങ്ങളുടെ പശ്ചാത്തലത്തില് റാങ്കിംഗില് ഏഴാം സ്ഥാനത്തേക്ക് ഉയര്ന്നിരിക്കുകയാണ് ടീം ഇന്ത്യ. ഇന്ത്യന് വനിതകളുടെ ഏറ്രവും ഉയര്ന്ന റാങ്കാണിത്. മറുവശത്ത് ലോക രണ്ടാം റാങ്കുകാരായ അര്ജന്റീന റിയോയില് ക്വര്ട്ടറില് വീണതിന്റെ നിരാശ മറന്ന് ആദ്യമായി സ്വര്ണം സ്വന്തമാക്കുകയെന്ന ലക്ഷ്യത്തിലാണ്. 2000 ത്തിലും 2012ലും വെള്ളി നേടിയ ടീമാണ് അവര്. മുഖാമുഖം പരസ്പരം ഏറ്രുമുട്ടിയതിന്റെ സമീപകാല കണക്കുകള് പരിശോധിച്ചാന് അര്ജന്റീനയ്ക്കാണ് മുന്തൂക്കം. ഒളിമ്ബിക്സ് ഒരുക്കങ്ങള്ക്കായി ഇന്ത്യ കഴിഞ്ഞയിടെ അര്ജന്റീനയില് പര്യടനം നടത്തിയിരുന്നു. ഏഴ് മത്സരങ്ങള് അവിടെ ഇന്ത്യ കളിച്ചു. അതില് ആദ്യ രണ്ട് മത്സരങ്ങള് യൂത്ത് ടീമിനെതിരെ ആയിരുന്നു രണ്ടും സമനിലയായി. തുടര്ന്ന് രണ്ട് മത്സരങ്ങള് അര്ജന്റീന ബി ടീമിനെതിരെയായിരുന്നു. രണ്ടിലും ഇന്ത്യ തോറ്രു. തുടര്ന്ന് സീനിയര് ടീമിനെതിരെ കളിച്ച രണ്ട് മത്സരങ്ങളില് രണ്ടെണ്ണത്തില് തോല്ക്കുകയും ഒരെണ്ണം സമനിലയിലാവുകയും ചെയ്തു. സെമി ഫൈനലില് എത്തി ചരിത്രം സൃഷ്ടിക്കാന് ഞങ്ങള്ക്കായി. സെമി ഫൈനലിനപ്പുറം സ്വര്ണമാണ് ഞങ്ങള് സ്വപ്നം കാണുന്നത്. സെമിയില് അവസാനിപ്പിക്കാന് ഞങ്ങള് ആഗ്രഹിക്കുന്നില്ല. റാണി രാംപാല് ഇന്ത്യന്ക്യാപ്ടന്